ढोल-नगाड़े बजे, घोड़ों पर सवार होकर निकले
ईद मिलादुन्नबी पर गुरुवार को ढोल-नगाड़ाें के साथ नगर के प्रमुख मार्गों से जुलूस निकला। इसमें बड़ी संख्या में मुस्लिम समाज के लोग शामिल हुए। इसका समापन पुख्ता मस्जिद कस्बा में हुआ।
पैगंबर हजरत मोहम्मद के जन्मोत्सव को लेकर काफी दिन से तैयारियां चल रही थीं। इसी को लेकर सुबह 11 बजे जुलूस कस्बा स्थित पुख्ता मस्जिद से शुरू हुआ। यहां पहले से ही समाज के लोग जमा होना शुरू हो गए थे। जुलूस में सबसे आगे घोड़ों पर सवार समाजजन हाथ में ध्वज लेकर चल रहे थे। इसके पीछे ढाेल-नगाड़े बजाए जा रहे थे। यह जुलूस तहसील चौराहा, लीसा टॉकिज चौराहा, पान चौराहा से नमक चौराहा, सब्जी मंडी, लाल मस्जिद चौराहा, आष्टा रोड, कोतवाली चौराहा, पुराना बस स्टैंड, मछली पुल, कसाई मंडी, छावनी चौकी से वापस पान चौराहा, तहसील चौराहा होते हुए कस्बा स्थित पुख्ता मस्जिद पहुंचा। यहां जुलूस का समापन हुआ। जुलूस में अफजल पठान, इरफान वेल्डर, इरफान, हिंदू उत्सव समिति के अध्यक्ष सतीश यादव, अजीज चाचा, रफीक, मेहफूज बंटी आदि समाजजन शामिल थे।
पुष्पवर्षा
कर किया
स्वागत
जुलूस का नगर में कई जगहों पर स्वागत किया गया। इसमें बड़ा बाजार में सुरेश साबू मित्र मंडल ने पुष्प वर्षा कर स्वागत किया। इस दौरान बड़ी संख्या में साबू मित्र मंडल के सदस्य थे। इसी तरह अन्य जगहों पर भी स्वागत किया गया।
गुरुवार को मुस्लिम समाज ने ईदमिलादुन्नबी पर नगर के प्रमुख मार्गों से निकाला जुलूस।
ईदमिलादुन्नबी
hin_Deva hin_Deva hin_Deva awa_Deva hin_Deva mar_Deva hin_Deva awa_Deva bho_Deva